Държавен вестник, бр. 16, 2000 г., стр. 30

С Т Р .  3 0
Д Ъ Р Ж А В Е Н   В Е С Т Н И К
Б Р О Й 16
СПОРАЗУМЕНИЕ
между Република България и НАТО за учас-
тието на Република България в КФОР
(Ратифицирано със закон, приет от XXXVIII
Народно събрание на 28 януари 2000 г.—ДВ,
бр. 10 от 2000 г. В сила от 7 февруари 2000 г.)
Организация на Северноатлантическия
договор
Генерален секретар
SG (99)1179.bulрa
5 октомври 1999 г.
Уважаеми господин посланик,
Имам честта да се позова на Резолюция
№ 1244 от 10 юни 1999 г. на Съвета за сигур-
ност на Организацията на обединените нации
(РССООН) за разполагане в Косово на между-
народно присъствие за сигурност.
В съответствие с тази резолюция Организа-
цията на Северноатлантическия договор взе
решение да учреди многонационални сили
“КФОР”, включващи сили на страни—членки
на НАТО, и на страни нечленки.
Предвид това, основавайки се на предишни
обсъждания и контакти, аз приемам с призна-
ние предложението на правителството на Ре-
публика България да предостави на КФОР ин-
женерен взвод и личен състав за цивилно-воен-
на координация, състоящ се всичко от около 44
човека. Разбирам, че намерението на правител-
ството на Република България е да поддържа
своето участие в КФОР за период най-малко от
12 месеца, който може да бъде продължен чрез
двустранно споразумение.
Принципите относно учредяването, функцио-
нирането и отговорностите на КФОР са устано-
вени в Резолюцията на Съвета за сигурност на
ООН и оперативните документи на НАТО за
планиране на операцията. Разбирането ни е, че
Вашето окончателно решение относно участие-
то ще бъде в зависимост от приемане на разпо-
редбите на тези документи. Бих искал да получа
съгласието Ви, че българският контингент ще се
държи в съответствие с условията на тези доку-
менти и на всякакви техни промени по време на
операцията. Също така искам да подчертая важ-
ността на непрекъсваемостта на службата на
подразделенията в КФОР и бих желал да получа
Вашето съгласие за това, че българският контин-
гент няма да бъде изтеглен без предварително
уведомление най-малко от 4 месеца до Команд-
ващия КФОР (КОМКФОР), освен ако не бъде
постигнато споразумение за друго.
Обръщам вниманието Ви на Резолюция № 1244
на Съвета за сигурност на Организацията на обе-
динените нации, Военно-техническото споразу-
мение и други споразумения, които биха могли да
бъдат сключени, относно правата, задължения-
та, привилегиите и имунитетите на КФОР и чле-
новете му, докато са на територията на Съюзна
република Югославия. Надявам се, че ще пот-
върдите, че съответните власти на Вашия нацио-
нален контингент ще вземат необходимите мер-
ки, за да осигурят поддържането на съответната
дисциплина от Вашия персонал и да упражнят
юрисдикция по отношение на каквото и да е прес-
тъпление или дисциплинарно нарушение, което
би могло да бъде извършено от него.
Във връзка с Оперативен план 10413, Опера-
ция “Джоинт Гардиън”, бих желал да получа съг-
ласието Ви, че предоставените на КФОР нацио-
нални контингенти, след като пристигнат окон-
чателно в района на театъра на оперативни дейс-
твия и след като бъдат преценени като способни
да изпълняват определената им мисия в КФОР,
ще бъдат поставени под оперативното командва-
не и оперативен контрол на Върховния главно-
командващ на обединените сили за Европа
(ВГОСЕ) и подчинени на Правилата на НАТО
за влизане в бой. ВГОСЕ, който ще придобие пъл-
нотата на правомощията и оперативното коман-
дване или контрол, впоследствие ще назначи Глав-
нокомандващия за Южна Европа (ГЮЕ) като Ко-
мандващ на обединените сили (КОС) и ще назна-
чи ККБР (Командващия на корпуса за бързо ре-
агиране) като Командващ на силите в Косово
(КОМКФОР). КОМКФОР ще издава заповеди
на националните контингенти по командна вери-
га, установена от него. Страни—нечленки на
НАТО, ще запазят националното командване на
техните собствени контингенти.
Обмяната на секретна информация на КФОР
между НАТО и страни—нечленки на НАТО, ще
се осъществява в съответствие със Споразуме-
нието по сигурността, което ще се прилага от
всички участващи страни.
Какъвто и да е въпрос, неуреден в настоящо-
то писмо, остава на отговорността на правител-
ството на Република България и не ще повлече
каквато и да е финансова отговорност за НАТО
или за някой от другите национални съставни
елементи на КФОР.
Страните, които предоставят военни части,
могат да отправят въпроси от политически ха-
рактер относно операцията до Генералния сек-
ретар на НАТО.
КСК ще използва националните контингенти
в съответствие с техните възможности, отчитайки
препоръките на Командващия на контингента.
Имам честта да предложа това писмо и Ва-
шия отговор, потвърждаващ съгласието на Ва-
шето правителство с неговите условия, да със-
тавляват споразумение, което да влезе в сила
на датата, на която правителството на Репуб-
лика България уведоми за изпълнението на
всички нейни конституционни процедури.
Искрено Ваш
Хавиер Солана
До
Негово Превъзходителство
г-н Бойко Ноев,
ръководител на Мисията
на Република България
към НАТО